वातावरण में खामोशी छा गयी ....लड़के के पिता ने कहा '' भाई साहब हम इसी सम्‍बन्‍ध में बात करने आये हैं, हमारा ऐसा विचार है कि मन्‍दिर में शादी कर देते हैं हम पांच लोग आयेंगे, अब दुनियादारी तो निभानी ही है, जगत होता तो शायद कुछ मांग भी लेते लेकिन हम चाहते हैं कि शादी के बाद मधु की मां भी हमारे साथ ही रहे । उनकी देखभाल भी हो जायेगी । यह मकान किराये पर चढ़ा देते हैं किराया मधु की मां लेती रहेगी । बस हमारी तो इतनी सी प्रार्थना है।